Lav et referat af nedenstående tekst:

Tekst:
I alt fem guldmedaljer tog nordjyske boksere hjem ved de jyske mesterskaber, som i weekenden blev bokset i Århus. Vadum IFs Shaghayegh Ashkani var den første, der fik en medalje om halsen. Hun blev uden kamp jysk mester i kvindernes weltervægt. I U19-rækken vandt AK Jydens Shaun Smith sin finale i mellemvægt, inden seniorklasserne gik i gang. Bantamvægteren Frederik Jensen fra Pandrup boksede sin første finale i seniorrækkerne. Den 17-årige bokser er egentlig stadig juniorbokser, men er rykket op i seniorrækkerne før tid for at udvikle talentet. Han mødte en svær modstander i Mohammed Sadik, som blandt andet bokser på højt niveau i Tyskland. Men Frederik Jensen imponerede og vandt med cifrene 18-8 og kan kalde sig jysk mester i bantamvægt. Næste nordjyde i ringen var Hobro AKs Carsten Hammer Sørensen. Den 28-årige bokser forsvarede i sikker stil sit jyske mesterskab i weltervægt, da han besejrede Mikkel NIelsen fra AK Olympia med 19-7. Mesterskabernes to tungeste vægtklasser havde ligeledesdeltagelse af nordjyske boksere. I sværvægt vandt Jim Andreasen en sikker sejr på 22-7 over Egon S. Jakobsen fra Nyborg BK. Jim Andreasen blev sidste år jysk mester i let sværvægt, men er nu rykket en vægtklasse op. Supersværvægteren Kasper Bertelsen fra Pandrup måtte nøjes med sølv. Efter de to første omgange var kampen mellem nordjyden og Niels Holstein fra BK Rollo helt lige, men i tredje omgang holdt Kasper Bertelsen ikke niveauet og endte med at tabe 8-19.

Referat:
De jyske mesterskaber i boksning blev en succesfuld omgang for de nordjyske boksere.